  Виталий Пронин Азьланьтӥське Удмуртиысь журналистъёслэн 4-тӥ спартакиадазы. Ижысь «Здоровье» центрын ыбылӥськонъя но дартсэн шудонъя ӵошатскон ортчиз. Ужрадэ 16 команда люкаськиз.1-тӥ инты басьтӥзы Гракысь «Сельская новь» газетысь иворчиос, 2-тӥ но 3-тӥ инты - Кизнерысь «Новая жизнь» но Вавожысь «Авангард» газетын ужасьёс. Нылкышно спортсменъёс пӧлын «Удмурт дунне» газетлэн редакторез Зинаида Рябинина 3-тӥ инты басьтӥз, нош командамы 5-тӥ луиз.Дартсэн шудонын тросгес удалтӥз Пичи Пургаысь «Маяк», Красногорскысь «Победа» но Вавожысь «Авангард» газетын ужасьёслы. Ӟекыласькомы вань вормисьёсты. Жаляса верано, «Удмурт дунне» газетын ужасьёслэн командазы 10 кужмоез пӧлы ӧз шедьы.Спартакиадалэн мукет амалэз - пыдын бызьылон - луоз 6-тӥ июле «Нечкино» комплексын, ӵапак отын ортчоз шаерысьтымы журналистъёслэн гужем фестивальзы.Валентина Емельянова  